NaiveNeuron/SloPal huggingface dataset:
Paška, Pavol, predseda NR SR (2012-09-20):
Hlasujeme. (Hlasovanie.) 142 prítomných, 78 za, 55 proti, 9 sa zdržali. Konštatujem, že sme schválili novelu zákona č. 597 o financovaní základných a stredných škôl. Poprosím pána poslanca Zajaca, aby uviedol hlasovanie o písomných odpovediach členov vlády na interpelácie poslancov Národnej rady. Je to tlač 172. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky, tlač 172.)
Jurinová, Erika, podpredsedníčka NR SR (2015-11-27):
Ďakujem, pani poslankyňa. Na vaše vystúpenie dve faktické poznámky. Uzatváram možnosť prihlásiť sa. Nech sa páči, pán poslanec Fecko.
Žitňanská, Jana, poslankyňa NR SR (2011-05-18):
Ďakujem veľmi pekne. Ja by som mala otázku na pani bývalú ministerku. Čo urobila vláda, vaša vláda, aby vyriešila tento problém, ktorý hovoríte, že už sa ťahá dlhé roky a je tam množstvo nespravodlivosti? A jednu poznámku. Viete, vy hovoríte o sociálnom cítení a ten aj prejav bol veľmi precítený. Ja by som len chcela sa vrátiť možno k sociálnym podnikom, že či tiež ste mali na zreteli tieto veci, keď ste zadávali tie projekty a keď ste ich realizovali tak, ako ste realizovali. Ďakujem.
Pellegrini, Peter, predseda NR SR (2023-12-20):
Otváram rozpravu v treťom čítaní . Uzatváram možnosť prihlásiť sa v rozprave v treťom čítaní a vyhlasujem rozpravu za skončenú.
Ježík, Jozef, poslanec NR SR (2024-04-24):
Ďakujem pekne. Vážený pán predsedajúci, vážený pán predkladateľ, vážené panie poslankyne, vážení páni poslanci, v súlade s § 73 ods. 1 zákona o rokovacom poriadku som bol určený gestorským Výborom Národnej rady pre zdravotníctvo za spravodajcu k návrhu uvedeného zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Návrh zákona obsahuje stanovisko ministerstva financií a ministerstva hospodárstva. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a Výbor Národnej rady Slovenskej republiky pre zdravotníctvo. Súčasne navrhujem za gestorský výbor Výbor Národnej rady pre zdravotníctvo a odporúčam, aby výbory prerokovali predmetný návrh zákona v druhom čítaní do 7. júna 2024 a v gestorskom výbore do 10. júna 2024. Prosím, otvorte rozpravu.
Buček, Jozef, poslanec NR SR (2017-02-14):
Vážený pán predsedajúci, páni poslanci, panie poslankyne, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona (tlač 386). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 17. marca 2017 a v gestorskom výbore do 20. marca 2017. Prosím, pán predsedajúci, otvorte všeobecnú rozpravu.
Laššáková, Jana, podpredsedníčka NR SR (2013-12-11):
Pán poslanec Martinák, nech sa páči.
Ježík, Jozef, poslanec NR SR (2015-02-12):
Áno, ďakujem. Teraz pristúpime k hlasovaniu o prvom pozmeňujúcom návrhu pána poslanca Blanára, hlasujeme o všetkých pätnástich bodoch spoločne, vzhľadom na to, že spolu súvisia.
Laššáková, Jana, podpredsedníčka NR SR (2014-10-30):
Pán poslanec Lipšic, procedurálny návrh?
Bugár, Béla, doterajší podpredseda NR SR (2012-04-04):
Peter Pollák.
Paška, Pavol, predseda NR SR (2014-04-03):
Pán poslanec Hlina, reakcia.
Bugár, Béla, podpredseda NR SR (2016-12-08):
Prezentujme sa a hlasujme o návrhu prerokovať návrh zákona v druhom čítaní. (Hlasovanie.) Prítomných 121, za 14 proti 40, zdržalo sa 57, 10 poslancov nehlasovalo. Návrh sme neschválili. Vážené panie poslankyne, páni poslanci, nasleduje teraz prvé čítanie o návrhu poslanca Milana Krajniaka na vydanie zákona o zrovnoprávnení povinností občanov Slovenskej republiky s povinnosťami predsedu vlády Slovenskej republiky, tlač 315. Pán poslanec Krajniak, nech sa páči, máte slovo. Pán poslanec, ak dovolíte, ešte by som vás chcel upozorniť, že na základe tej dohody, kde bol všeobecný súhlas, keď skončíme všetky tie tri body, prerokujeme, budeme hlasovať.	Tak ďakujem pekne, nech sa páči. (Rokovanie o návrhu poslanca Národnej rady Slovenskej republiky Milana Krajniaka na vydanie zákona o zrovnoprávnení povinností občanov Slovenskej republiky s povinnosťami predsedu vlády Slovenskej republiky , tlač 315.)
Bublavý, Dušan, poslanec NR SR (2014-09-10):
Ďakujem za slovo. Vážená pani podpredsedníčka, vážené kolegyne, kolegovia, vážený pán minister, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o podpore regionálneho rozvoja (tlač 1085). K predloženému návrhu zákona predkladám túto informáciu. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti a Výbor Národnej rady pre verejnú správu a regionálny rozvoj; za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pani podpredsedníčka, otvorte všeobecnú rozpravu.
Klus, Martin, poslanec NR SR (2018-10-16):
Ďakujem pekne. Mňa motivovalo to, čo hovorila pani poslankyňa Remišová hneď na úvod, akým spôsobom sa na Slovensku hospodárilo s verejnými prostriedkami. Rád by som veľmi stručne spomenul dva príbehy z mesta Banská Bystrica. Jeden sa týka parkovacej spoločnosti EEI, ktorú aj pán podpredseda vlády Raši veľmi dobre pozná. Ja len spomeniem na margo celej záležitosti, že keď sa na novo uzatvárala dohoda s touto spoločnosťou v našom meste po mimoriadne nevýhodnej zmluve, ktorá bola uzatvorená v roku 2010, tak sa akoby náhodou odpustilo tejto spoločnosti preinvestovať takmer 2 mil. do parkovacieho domu neďaleko Rooseveltovej nemocnice. Ďalej veľmi zaujímavá vec je, že v takejto zmluve nájdete aj to, že je to vlastne podnikanie bez akéhokoľvek podnikateľského rizika, pretože tejto spoločnosti garantuje 190-tisíc eur ročne výnos bez toho, že by bolo akýkoľvek výnos z parkovného. A takýchto drobností, ako napr. nepokutovanie za odpratávanie priestranstva parkovania počas zimných období, by ste tam našli podstatne viacej. Podobný prípad bol aj v prípade výmeny energeticky najnáročnejších svietidiel, ktoré sme mali v Banskej Bystrici realizované pred dvomi rokmi, kedy úspora, ktorú sme dosiahli, je 30-tisíc eur. V skutočnosti mohla byť 250-tisíc eur a jedno svietidlo nás v našom meste vyšlo takmer 10-násobok ceny toho, ako sa toto svietidlo dá kúpiť za trhové ceny. Ani v tom, ani v tom druhom prípade nebol porušený zákon. Aj o tomto je, bohužiaľ, hospodárenie s verejnými prostriedkami, ktoré máme aj na úrovni miest a obcí, a preto je veľmi, veľmi dôležité, aby tu na pôde Národnej rady odzneli podobné príklady, aby sme sa im do budúcna, do budúcnosti vyvarovali.
Grendel, Gábor, podpredseda NR SR (2020-07-24):
Ako posledný ústne prihlásený je pán poslanec Zajačik.
Figeľ, Ján, podpredseda NR SR (2013-09-04):
Ďakujem pekne. Vzhľadom na uplynutý čas končím dnešný rokovací deň. Dámy a páni, pán minister, ďakujem pekne. Ráno pokračujeme v rozprave ďalšími prihlásenými. Pekný večer. (Prerušenie rokovania o 19.02 hodine.)
Laššáková, Jana, podpredsedníčka NR SR (2015-06-18):
Ešte chce vystúpiť v rozprave pani navrhovateľka. (Reakcia navrhovateľky.) Dobre, takže vyhlasujem rozpravu za skončenú. Pani navrhovateľka chce v záverečnom slove zaujať stanovisko k rozprave. Nech sa páči, máte slovo.
Kéry, Marián, poslanec NR SR (2020-03-25):
Ďakujem za slovo. Pani ministerka, počul som dobre? My sme mali vyvinúť iniciatívu? A vy viete dobre, že najskôr musí byť zvolaná ustanovujúca schôdza Národnej rady Slovenskej republiky, tá bola zvolaná na piatok, a tento týždeň rokujeme. Viete, keby to povedal nejaký politický začiatočník, tak by som sa pousmial a zrejme by som ani nereagoval, ale vy predsa máte nejakú politickú minulosť aj skúsenosti. Boli ste dvojnásobnou štátnou tajomníčkou, a preto sa čudujem, že takúto otázku ste dokázali položiť. Pani ministerka, napriek tomu, že parlament nesedel a nerokoval, tak pripomínam vám, že vláda pod vedením Petra Pellegriniho konala. Viacerí spomínali tie opatrenia, zatvorené školy, zákaz organizovať kultúrne, športové podujatie a tak ďalej a tak ďalej. A jednu takú vec, tá ma napadla teraz, ja som bol kedysi futbalovým rozhodcom a keď som robil nejaké rozhodnutie, tak sa mužstvo sťažovalo, že prečo som neodpískal pokutový kop. Tým inteligentným, keď som povedal, že či by boli zmierení, keby som takýto pokutový kop odpískal na druhej strane ihriska, pochopili. A preto sa pýtam vás, aj všetkých na tejto ľavej strane: vy si viete predstaviť, že s takýmto návrhom zákona by sme prišli do Národnej rady my? Veď by ste nás vy za asistencie novinárov a tretieho sektora rozniesli na kopytách. Zamyslite sa aspoň nad týmto! Ďakujem. (Potlesk.)
Abrhan, Pavol, poslanec NR SR (2014-06-24):
Ďakujem pekne pánom kolegom za faktické poznámky. Pán poslanec Jarjabek, ja som povedal že som rád, že s takýmto návrhom pán minister prichádza. Len som chcel poukázať na ten rozpor, ktorý je uvedený v dôvodovej správe a na ten rozpor, ktorý je v skutočnosti navrhovaný. A takisto sa teším tomu, že aj vy si uvedomujete a že podporujete tú moju myšlienku, že zloženie rád nie je také isté a nie je totožné tak, ako je to uvedené v Audiovizuálnom fonde. A to znamená, že ak chceme, aby aj tento fond bol v budúcnosti a perspektívne úspešný, tak by sme v tejto oblasti rozhodne mali urobiť nápravu a zmeny.
Danko, Andrej, predseda NR SR (2017-05-19):
Ďakujem. Asi by nebolo dobré tú všeobecnú rozpravu otvoriť, lebo by všetci stratili poradie. Takže ja napriek tomu otváram všeobecnú rozpravu, ale okamžite prerušujem toto rokovanie a pokračujeme, samozrejme, v stanovenom programe o 14.00 hodine. Prajem vám dobrú chuť. Ďakujem. (Prerušenie rokovania o 12.01 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2018-01-31):
Nech sa páči, pán poslanec Dostál.
Laššáková, Jana, podpredsedníčka NR SR (2012-07-31):
Pán poslanec Hraško, nech sa páči.
Matovič, Igor, poslanec NR SR (2023-11-21):
Prepáčte, som nevedel. Ďakujem pekne, kolegovia, každopádne je, áno, je to také príznačné. Jedna vec, že to, čo ste hovorili, teda keď na to môžem reagovať, že dali nám hlasovať alebo rokovať takto proti noci, krásny prejav zbabelstva, lebo vedia, že urobili svinstvo, a tak sa správajú malé deti. Keď urobia niečo, tak len sa niekde schovať alebo zašiť to, keď rozbijú nejaký pohár, tak to niekam zahrabú pod skrinku a myslia si, že však potom sa na to nepríde. Presne takto vraj dospelí ľudia v parlamente idú okradnúť, vedia, že podviedli tých dôchodcov, vedia, že ich idú okradnúť o 200 miliónov a tým pádom, no, akoby sme o tom robili, ako by sme o tom rokovali, no tak dôchodci asi už večer budú spať, dôchodcovia, tak to už nebudú sledovať parlament, budú pozerať možno nejakú telenovelu, možno nejaký seriál, tak dajme rokovať proti noci, nebudú to aspoň môcť sledovať niekde online, online prenos. Presne, zbabelé konanie ako malé deti. Okradnú dôchodcov, ale potom znášať za to následky a tú verejnú hanbu, lebo okradnúť dôchodcov, ktorí ich najmä volili, to je iné svinstvo a teda na to potrebujete mať žalúdok, alebo teda nemáte žalúdok a takže zbabelstvo jedno. Druhé zbabelstvo od navrhovateľa, prázdna stolička. Erik Tomáš, hrdina, on, bojovník a teraz zašitý normálne jak zbabelec pod balkónom, skrýva sa, len aby náhodou žiadna kamera na neho nemohla pozerať. Lebo jediné miesto, kde sa v tejto rokovačke viete tak zašiť, že vás kamera nenájde, je presne na tom mieste, kde sedí. Všade inde tá kamera alebo kameraman, keď sa trošku nahne, tak ho nájsť vie. Môžu sa kameramani hore snažiť koľkokoľvek, Tomáš bezpečne skrytý, lebo svinstvo, ktoré spáchal a za asistencie Pellegriniho nemá obdoby.
Kamenický, Ladislav, poslanec NR SR (2018-03-23):
Ďakujem pekne. Vážený pán predseda Národnej rady, vážený pán predseda vlády, vážená pani podpredsedníčka vlády, vážení páni podpredsedovia vlády, vážené panie ministerky a ministri, kolegyne, kolegovia, dámy a páni, dovoľte, aby som ako spoločný spravodajca predniesol spoločnú správu výborov Národnej rady Slovenskej republiky k Programovému vyhláseniu vlády Slovenskej republiky a žiadosti o vyslovenie dôvery vláde (tlač 913a). Programové vyhlásenie vlády Slovenskej republiky a žiadosť o vyslovenie dôvery vláde (tlač 913) bola predložená vládou Slovenskej republiky Národnej rade Slovenskej republiky v súlade s čl. 86 písm. f) Ústavy Slovenskej republiky v termíne stanovenom čl. 113 Ústavy Slovenskej republiky. Uvedený materiál bol doručený pred 30. schôdzou Národnej rady Slovenskej republiky ako tlač 913. Programové vyhlásenie vlády Slovenskej republiky a žiadosť o vyslovenie dôvery vláde na rokovaní Národnej rady Slovenskej republiky predniesol predseda vlády Peter Pellegrini dňa 23. marca 2018 s tým, že schôdza Národnej rady bola prerušená na čas, kým zasadli výbory Národnej rady Slovenskej republiky. Predseda Národnej rady svojím rozhodnutím č. 954 zo dňa 22. marca 2018 pridelil uvedený návrh na prerokovanie všetkým výborom okrem určených špecifických výborov. Zároveň predseda Národnej rady určil termín na prerokovanie počas prerušenia 30. schôdze Národnej rady Slovenskej republiky a gestorský výbor – Výbor Národnej rady Slovenskej republiky pre financie a rozpočet. Konštatujem, že všetky výbory Národnej rady Slovenskej republiky prerokovali predmetný návrh zákona v stanovenom termíne. Všetky výbory, s výnimkou dvoch, vyslovili súhlas s predloženým Programovým vyhlásením vlády Slovenskej republiky a so žiadosťou o vyslovenie dôvery vláde (tlač 913a), odporučili Národnej rade Slovenskej republiky Programové vyhlásenie vlády Slovenskej republiky schváliť a vysloviť dôveru vláde Slovenskej republiky. Zahraničný výbor Národnej rady a Výbor Národnej rady pre zdravotníctvo neprijali uznesenie, nakoľko návrh uznesenia nezískal podporu potrebnej nadpolovičnej väčšiny prítomných členov výborov. Gestorský výbor na základe uznesení výborov k Programovému vyhláseniu vlády Slovenskej republiky a žiadosti o vyslovenie dôvery vláde (tlač 913) odporúča Národnej rade Slovenskej republiky podľa čl. 86 písm. f) Ústavy Slovenskej republiky v termíne stanovenom čl. 113 Ústavy Slovenskej republiky 1. schváliť Programové vyhlásenie vlády Slovenskej republiky, 2. vysloviť dôveru vláde Slovenskej republiky. Návrh uznesenia je prílohou spoločnej správy. Na záver konštatujem, že spoločná správa výborov bola schválená uznesením gestorského výboru č. 266 z 23. marca 2018. Výbor ma poveril ako spoločného spravodajcu predniesť spoločnú správu na schôdzi Národnej rady a navrhnúť Národnej rade postup pri hlasovaní v zmysle príslušných ustanovení zákona o rokovacom poriadku Národnej rady Slovenskej republiky. Ďakujem veľmi pekne. Pán predsedajúci, skončil som, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2017-12-05):
Pani poslankyňa Vaľová.
Grendel, Gábor, podpredseda NR SR (2022-09-27):
Otváram rozpravu, do ktorej som dostal jednu písomnú prihlášku, za poslanecký klub strany SMER, vystúpi pán poslanec Robert Fico. Nech sa páči, pán poslanec, máte slovo.
Žiak, Miroslav, poslanec NR SR (2021-02-05):
Ďakujem veľmi pekne. Pán poslanec, pán Blaha, ja chcem povedať, že neboli sme úplne jednoznačne rozhodnutí, koho budeme voliť, ale potom, keď vidíme, ako mafia cez svoje chápadlá kydá na Lipšica, ako vehementne naňho tu útočíte, ako rozprávate, ako je neschopný, tak dáva nám to jasný signál, že to je ten najvhodnejší kandidát. A po vašom vystúpení ja mám v tomto úplne jasno, koho budem voliť. Ďakujem veľmi pekne.
Krupa, Peter, poslanec NR SR (2021-10-19):
Ja mám procedurálny.
P. Paška, predseda NR SR: (2008-09-23):
(Hlasovanie.) 133 prítomných, 3 za, 83 proti, 47 sa zdržalo. Tento bod č. 12 sme neschválili.
Baláž, Vladimír, poslanec NR SR (2024-04-18):
Ďakujem pekne, pán predsedajúci. Chcel by som poprosiť, alebo podať žiadosť o termínovanie bodu, to je môjho bodu, ktorý predkladám, to je bod vstávajúceho poriadku 43, tlač 244, na stredu 24. 4. po prerokovaní bodov ministerstva financií, ktorý posledný je bod 39, tlač 209.
P. Hrušovský, predseda NR SR: (2002-11-14):
(Hlasovanie.) 142 prítomných, 66 za návrh, 37 proti, 38 sa zdržalo, 1 nehlasoval. Návrh sme neschválili.
Mikloš, Ivan, podpredseda vlády a minister financií SR (2010-12-07):
Ďakujem pekne. Vážený pán podpredseda, vážené dámy, vážení páni, vládny návrh zákona má analogicky ako predchádzajúci umožniť obciam tentokrát realizáciu projektov verejno-súkromného partnerstva. Upravuje osobitné nakladanie s majetkom obcí využívaným na účely koncesie pri realizovaní projektov verejno-súkromného partnerstva. Návrh zákona definuje obsah užívacieho práva koncesionára ku koncesnému majetku a oprávnenia obce a koncesionára pri nakladaní s koncesným majetkom pri dodržaní pravidiel štátnej pomoci. Koncesionár bude oprávnený užívať koncesný majetok v rozsahu práv dohodnutých v koncesnej zmluve na uskutočnenie stavebných prác alebo v koncesnej zmluve na poskytnutie služby, ktoré nemôžu prekročiť práva dané týmto zákonom. Návrh zákona súčasne upresňuje, ktoré úkony pri nakladaní s majetkom obce budú podliehať schváleniu obecným zastupiteľstvom. Ďakujem pekne.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 139, za 126, proti nikto, zdržalo sa 13. Konštatujem, že Národná rada sa uzniesla, že tento návrh zákona prerokuje v druhom čítaní.
Paška Pavol, predseda NR SR (2014-06-03):
(Hlasovanie.) 127 prítomných, 122 bolo za, 1 proti, 3 sa zdržali, 1 nehlasoval. Konštatujem, že sme schválili vládny návrh novely geologického zákona. Vážené pani poslankyne, páni poslanci, chcem vás informovať, že predseda klubu poslancov za hnutie OĽaNO mi oznámil, že pán poslanec Mikuláš Huba 31. mája 2014 vystúpil z poslaneckého klubu za hnutie OBYČAJNÍ ĽUDIA a nezávislé osobnosti. Ďalej vás chcem informovať, že pán poslanec Huba v súvislosti s vystúpením z klubu oznámil, že sa vzdáva funkcie predsedu výboru pre pôdohospodárstvo a životné prostredie. Je to materiál pod číslom 1040. Máte ho vo svojich laviciach. Budeme teraz hlasovať o návrhu uznesenia, ktorým Národná rada berie na vedomie uvedenú skutočnosť. (Hlasovanie o návrhu uznesenia k vzdaniu sa funkcie predsedu Výboru Národnej rady Slovenskej republiky pre pôdohospodárstvo a životné prostredie , tlač 1040.) (Hlasovanie.) 127 prítomných, 125 bolo za, 1 sa zdržal, 1 nehlasoval. Zobrali sme uvedené skutočnosti na vedomie. Chcem vás informovať, že voľbu predsedu výboru zaradím do programu po tom, ako dostanem od predsedu poslaneckého klubu OĽaNO návrh na, na nomináciu. Toto boli body, ktoré sme potrebovali odhlasovať. Ešte pán poslanec Raši.
Zajačik, Vladimír, poslanec NR SR (2020-11-25):
Môžem aj kričať. Tlač 327. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 22. januára 2021 a v gestorskom výbore do 25. januára 2021. Pán predsedajúci, otvorte, prosím, všeobecnú rozpravu.
Paška, Pavol, predseda NR SR (2013-11-28):
Hlasujeme. (Hlasovanie.) 142 prítomných, 81 proti, 61 sa zdržalo. Návrh neprešiel a čakáme na tie lepšie návrhy. (Smiech a potlesk v sále.)
Lackovič, Marek, poslanec NR SR (2024-02-15):
Pán poslanec Hajko spomenul, čo sa deje, keď druhý štát skupuje, v tomto prípade teda Maďarsko, skupuje na Slovensku pamiatky, len problém je, že napríklad u nás na Žitnom ostrove to nezostalo len pri pamiatkach, ale investuje sa do škôl. A tu vidím veľmi vážny problém, pretože tie školy, do ktorých bolo z Maďarska investované napr. na Žitnom ostrove, možno poznáte obec Rohovce, tak nám následne neberú do týchto škôl deti, ktoré by sme tam potrebovali umiestniť. Sú to teda školy s vyučovacím jazykom maďarským, ale my do nich nemáme následne šancu dostať, dostať tie deti, ktoré by tam chceli ísť, po maďarsky nevedia napríklad. Nie z toho, že by nemali pre ne kapacitné možnosti, ale preto, pretože sa im očividne ako keby nechce vytvárať priestor pre to, aby sa to už potom, aby sme si tam poskytli nejakú náležitú súčinnosť na úrovni samospráv a podobne. Je to, je to veľmi téma nadlho, nechcem ju tu úplne doširoka otvárať, ale chcel som sa pristaviť pri tom, že sa tu z Maďarska neinvestuje teda len do pamiatok, ale aj do školstva. Začína to byť naozaj vypuklý problém, ktorý bude treba určite riešiť. Ďakujem pekne.
Laššáková Jana, podpredsedníčka NR SR (2012-09-27):
Prosím, prezentujme sa a hlasujeme. (Hlasovanie.) Prítomných 103 poslancov, za návrh hlasovalo 77, proti 6, zdržalo sa 12, nehlasovalo 8 poslancov. Konštatujem, že Národná rada schválila navrhované uznesenie. Teraz, panie poslankyne, páni poslanci, chcem vám oznámiť, že predkladatelia tlače 209, bod programu 71, a tlače 2012, bod programu 74, požiadali, aby návrhy zákonov sa prerokovali na nasledujúcej, ďalšej, teda nasledujúcej októbrovej schôdzi Národnej rady, a ďalej vás chcem poprosiť o všeobecný súhlas, keďže máme neprerokovaných osem zákonov a jednu správu, aby sme zajtra hlasovali až po prerokovaní všetkých bodov programu. Je všeobecný súhlas? (Reakcie z pléna.) Nie je všeobecný súhlas? Nie je všeobecný súhlas. Prosím, prezentujme sa a hlasujme o návrhu. (Hlasovanie.) Prítomných 129 poslancov, za návrh hlasovalo 114 poslancov, proti 4, zdržalo sa 9, nehlasovali 2 poslanci. Konštatujem, že sme schválili návrh, aby sme hlasovali až po prerokovaní všetkých bodov programu zajtra. Panie poslankyne, páni poslanci, teraz nasleduje prvé čítanie, poprosím vás o pokoj. (Reakcie z pléna.) Panie poslankyne, páni poslanci, poprosím vás o pokoj v rokovacej sále, aby sme mohli pokračovať v rokovaní. Vyhlasujem prestávku do 17.40 hodín. (Prestávka.) (Vstup predsedajúcej počas prestávky.) Pán poslanec Přidal, procedurálny návrh? Ale máme prestávku, tak vás poprosím až po prestávke. (Pokračovanie prestávky.) (Po prestávke.) Takže je 17.40 hodín, pán poslanec Přidal, máte procedurálny návrh? Nech sa páči.
Figeľ, Ján, podpredseda NR SR (2013-12-04):
S reakciou, nech sa páči, Árpád Érsek.
Susko, Boris, poslanec NR SR (2023-05-10):
Ďakujem za slovo. Vážený pán predsedajúci, vážené kolegyne, kolegovia, cieľom tohto návrhu zákona je vymedziť minimálne prostriedky, ktoré by, ktorými by mal štát každoročne podporiť Slovenský zväz protifašistických bojovníkov a tým prispieť k protifašistickému a demokratickému odkazu, ku ktorému sa Slovenská republika hlási. Zväz je združenie, ktoré dôsledne plní celospoločenské záujmy a úlohy presadzovania demokratických princípov, humanizmu a sociálnej spravodlivosti na území Slovenskej republiky a zároveň vyzdvihuje pronárodný odkaz, avšak bez uznávania fašizmu, nacizmu či iných totalitných ideológií. O to viac je odkaz a úloha zväzu aktuálna aj v tomto období, kedy sa vytráca a podceňuje význam a priama skúsenosť s totalitnými režimami a na sociálnych sieťach sa šíria dezinterpretácie histórie a obdiv k rôznym súčasným či minulým antidemokratickým a diktátorským režimom. Musím povedať, že ja som bol v roku 2013 spolupredkladateľom tohto návrhu zákona, kde sme nastavili štátny príspevok z kapitoly ministerstva vnútra, avšak v tom čase bola nejaká celospoločenská dohoda o tom, že akým spôsobom a v akej výške bude v súlade so zákonom o štátnom rozpočte financovaná, financovaný tento príspevok pre zväz. Avšak v ostatnom období, v ostatných troch rokoch tento príspevok pre tento zväz klesol skoro na polovicu z pôvodného príspevku, ktorý predtým zväz dostával. Predtým dostával štandardne každoročne okolo 400-tisíc eur a v ostatných troch rokoch to bolo po 250-tisíc eur, ak mám správne informácie, čiže z tohto vyplynula tá potreba zakotviť nejakú minimálnu výšku tohto príspevku priamo do zákona, aby ten zväz mohol plniť do budúcna svoje úlohy aj vzhľadom na to, že ceny energií, ako aj všetkých ostatných vstupov nám neustále rastú, a teda bez toho alebo napriek tomu, že teda by mal dostávať tú čiastku, na ktorej bola pôvodne dohoda, tak tá čiastka každým rokom klesne. Čiže myslíme si, že na to, aby túto dôležitú činnosť, ktorú zväz vykonáva, mohol zväz túto činnosť ekonomicky zvládnuť, tak potrebuje mať takúto minimálnu výšku zakotvenú v tomto návrhu zákona, ktorý je veľmi jednoduchý, má jeden paragraf, čiže dúfam, že všetci podporíte tento návrh. Ďakujem pekne.
Grendel, Gábor, podpredseda NR SR (2022-10-04):
Pani poslankyňa Monika Kavecká.
P. Paška, predseda NR SR: (2009-06-24):
(Hlasovanie). 139 prítomných, 79 za, 6 proti, 51 sa zdržalo, 3 nehlasovali. Aj tento návrh uznesenia sme schválili. Ešte máte dve uznesenia, pán spravodajca.
Blanár, Juraj, podpredseda NR SR (2021-10-22):
Ďakujem, pán navrhovateľ. Dávam teraz slovo pani spravodajkyni za gestorský výbor pre verejnú správu a regionálny rozvoj poslankyni Zite Pleštinskej, aby predniesla informáciu k tomuto návrhu zákona. Nech sa páči.
Heger, Eduard, poslanec NR SR (2018-10-18):
Ďakujem pekne. Ja skúsim teda moje vystúpenie dať do faktickej poznámky, aby som skrátil čas. Ďakujem pekne za toto vystúpenie. Ja by som tiež privítal, vlastne ty si to tak dosť, viacero vecí vysvetlil, ale mne napríklad pri tejto diskusii chýbalo opäť, ja som sa snažil podrobne si pozrieť tú dôvodovú správu a chýbali mi tam údaje, ktoré mi vyvstávali nejaké otázky, či už to bolo opäť nejaká analýza toho stavu, že do akej miery je tento krok potrebný a do akej miery je aj vlastne zabezpečená nejaká efektivita. Lebo myslím, že je tam aj navyšovanie príjmov. Pri takejto problematike vždycky mi vyskočí, že dobre, áno, určite, ale zase komu koľko, či neni to priestor na to, aby sa aj upratalo. Asi sa aj upratovať bude, čo sa týka procesov a funkcií, ale nejakým spôsobom ukázať, že tak pozrite sa, takto sme to upratali, toto bude efekt, toto bol problém. Čiže opäť možno aj v tej dôvodovej správe trošku to tak viacej rozpísať, aby sme mali jasnejší prehľad, aby bolo vidieť aj tie finančné, aj vecné dopady vyplývajúce z tohto zákona. Lebo to som tam, pravdupovediac, až tak explicitne v tej dôvodovej správe nevidel. Takže toľko k tomu a tým pádom nemusím vystúpiť v rozprave. Ďakujem.
P. Hrušovský, predseda NR SR: (2004-03-17):
(Prerušenie rokovania o 11.25 hodine.) (Pokračovanie rokovania o 11. 45 hodine.)
Blanár, Juraj, podpredseda NR SR (2022-09-22):
Pán poslanec Svrček, ďalší s faktickou poznámkou.
Zemanová, Anna, poslankyňa NR SR (2017-02-09):
Ďakujem pekne za slovo. Sa chcem poďakovať, Ondro, za tú najmä finančnú časť tvojho príspevku. Je to veľmi dobré, zhrnul, aj čo sa týka toho zadlžovania, resp. dôvodu, prečo sú samosprávy na župe zadlžené ako formou modernizačného dlhu a podobne. Ešte možno by bolo vhodné doplniť aj informáciu o tom, ako bolo prerozdelené možnosť čerpania z eurofondov. Túto diskusiu vnímam ako náhradu diskusie, ktorú mal urobiť asi štát už dávno, keď sa hovorilo presne, že sa urobí odpočet reformy verejnej správy, na základe ktorej by sa potom posudzovalo, či vlastne bola celá tá decentralizácia urobená dobre, alebo nie. Nahrádzame tu nejakú diskusiu, ktorá by mala mať, myslím si, že ďaleko väčší priestor ako len medzi zopár poslancami v pléne. Ja viem, že za to predkladateľ návrhu nemôže, ale je to jednoducho tak. Mne sa tiež nezdá vhodné, aby sme takto z jedného dňa zhasli svetlo, a že, samosprávne kraje, dovidenia. Dnes majú svoje zastúpenie v ústave. Majú svoje zastúpenie v nejakej v rámci tej subsidiarity. Slovensko pristúpilo k dohovoru samospráv, medzi ktoré patrí aj tento stupeň samosprávnych krajov. Myslím si, že by to bolo, takto jednoduchým spôsobom zrušenie VÚC-iek by bolo aj v rozpore s týmito dohovormi. A o tom zatiaľ teda nikto tu nehovoril.
Galko, Ľubomír, poslanec NR SR (2024-01-08):
Ďakujem pekne. Pani kolegyňa, povedali ste, že jeden z dôvodov, kedy je možné uplatniť skrátené legislatívne konanie, je hrozba straty slobôd. Ak by som chcel byť sarkastický, povedal by som, že aspoň táto jedna podmienka je naplnená. Veď keď sa nad tým hlbšie zamyslíme, tu hrozí masívna strata slobody. Prakticky každý, kto sa predmetného návrhu zákona, ktorý prerokúvame, chytil, je buď obvinený, alebo je obžalovaný, teda stojí pred súdom. Čiže im relevantne hrozí strana slobody. Potiaľto sarkazmus. A teraz treba začať hovoriť k týmto osobám, čo tu idú rozmrcať spravodlivosť a právo na Slovensku na cimpr-campr, rečou, ktorú, ktorej rozumejú: Čo si to, vy vagabundi, vlastne dovoľujete?! Kde beriete v sebe tú drzosť, pán Susko, prísť sem do Národnej rady Slovenskej republiky s takýmto doslova svinstvom?! Kto vám, pán Susko, a ostatní nectenovia červenej koalície podvodníkov a klamárov, dal právo uvoľniť zločincom ruky a vydláždiť im cestu a zabezpečiť im beztrestnosť?! Títo zločinci okradnú častokrát sociálne najslabších ľudí. Vy chcete, pán Susko, a ostatní šialenci okolo vás, aby vám nejaký robotník ťažko pracujúci, ktorý má choré dieťa a šetril si roky rokúce na nejaké lacnejšie auto, a nejaký vami posmelený zlodej mu ho ukradne, a ešte sa mu vysmeje do tváre, vy chcete, pán Susko, aby vás tu pred parlamentom ten človek prefackal?! Alebo niekde na ministerstve?! Vy si myslíte, že takéto svinstvo vám budú bežní ľudia, občania Slovenska tolerovať? To ste na veľkom omylom, hovorím vám, zídite z kratšej cesty a stiahnite ten návrh zákona. Ďakujem pekne. (Potlesk.)
Hrušovský, Pavol, podpredseda NR SR (2011-03-24):
Vážený pán poslanec, je mi ľúto, ale čas určený na dnešné rokovanie 16. schôdze Národnej rady práve uplynul, preto prerušujem rokovanie o tomto bode a aj vystúpenie vaše k návrhu vlády. Nech sa páči, zajtra ráno o 9.00 hodine budeme pokračovať v rokovaní. Panie poslankyne, páni poslanci, prajem vám príjemný večer, dovidenia zajtra o 9.00 hodine. Dovidenia. (Prerušenie rokovania o 19.02 hodine.)
Petrík, Simona, poslankyňa NR SR (2017-04-05):
Ďakujem. Takže vrátim sa k tej kvalite. Čiže práve tento verejný zoznam aj s tým vzdelávacím plánom, ktorý by bol zverejnený priamo na ministerstve, na webe ministerstva školstva, by docielil alebo prispel ku kvalite detských skupín tým, že by docielil transparentnosť, kontrolovateľnosť a tým aj zvýšil tlak na kvalitu samotnej služby. Rodičia budú mať možnosť porovnania rôznych foriem detských skupín a vyberú pre svoje dieťa vyhovujúci typ. Maximálny počet detí na jedného opatrovateľa bude šesť. Ak bude v skupine viac detí, bude, samozrejme, aj počet opatrovateľov rásť, a to konkrétne dve osoby na 20 detí a tri osoby, pokiaľ medzi týmito 20 deťmi bude aspoň jedno dieťa pod dva roky. Detské skupiny sú aj z dlhodobého ekonomického hľadiska výhodnejším riešením ako stavba nových škôlok a jaslí, pretože momentálne síce kulminuje pôrodnosť, na svet prichádza, už som to spomínala, na svet prichádzajú potomkovia tzv. generácie Husákových detí, ale po opadnutí tohto baby boomu sa môže stať a pravdepodobne sa to aj stane, že v niektorých miestach budú škôlky opäť prázdne a budú sa zasa prerábať na iné zariadenia. Detské skupiny čiastočne riešia aj tento problém, keďže služba sa poskytuje už v existujúcich priestoroch alebo v domácom prostredí. Čiže keď sa mamička doma na rodičovskej dovolenke chce postarať okrem svojho jedného dieťaťa aj o dve-tri ďalšie, bude to môcť urobiť. Už dnes v komunitách prirodzene vznikajú rôzne formy svojpomoci medzi rodičmi. Chceli sme tomuto prirodzenému vývoju dať právny rámec a kontrolu a práve cez tento vznik detských skupín, aby každé dieťa malo šancu rozvíjať sa v kolektíve a aby mali rodičia prehľad o tom, ako sú v skupinách potreby detí napĺňané. Služby v detských skupinách budú aj cenovo dostupné. Čiže nie je to alternatíva k drahším súkromných škôlkam. Navrhujeme totiž, aby boli detské skupiny neziskového charakteru. Mohli by si účtovať rodičom, teda mohli by si účtovať len služby za cenu oprávnených nákladov. Tým sa zabezpečí, že detské skupiny budú fungovať len v prospech detí, a nie na tvorbu zisku. Kolegyne, kolegovia, tento návrh považujeme za praktický, prospešný a takisto zároveň veľmi potrebný. Vďaka nemu by sme mohli riešiť nedostatok miest v škôlkach už teraz, a nie čakať na dostavby cez verejné obstarávania, ktoré často trvajú dlhé mesiace až roky, až možno do ďalšieho volebného obdobia, kedy sa začnú opäť odškrtávať niektoré budovy, ktoré boli pristavené. Preto na vás apelujem a žiadam vás o podporu tohto návrhu zákona. Ďakujem pekne.
Žitňanská, Jana, poslankyňa NR SR (2022-10-04):
Ďakujem. Pán predseda, prosím, dajte hlasovať o prvom pozmeňujúcom návrhu pani poslankyni Vladimíry Marcinkovej.
Figeľ, Ján, podpredseda NR SR (2013-06-21):
Nech sa páči, Martin Fecko s reakciou.
Blanár, Juraj, podpredseda NR SR (2021-07-01):
Nech sa páči, máte ešte dve minúty.
J. Laššáková, poslankyňa: (2009-03-11):
V bode 20 ste aj prečítali: „V § 130 sa vypúšťa písmeno c). Doterajšie písmeno b) sa označuje ako písmeno d).“ Čo s tým? Ďalej ste neprečítali a v návrhu je uvedené: „Bod "tu" návrhu zákona sa prečísluje na bod 25.“ Zrejme sa jednalo o bod 3 a bod 3 sa mal prečíslovať na bod 25 a za bod 25 sa vkladajú ďalšie body. To znamená, že ďalšia chyba je tu. Ďalej navrhujete prečíslovať body, ale nemáte riešené vo svojom pozmeňujúcom návrhu, čo bude s bodmi 8, 9, 10 návrhu zákona. Pretože som si porovnala váš pozmeňujúci návrh s predloženou novelou zákona. A potom, keďže vo svojom návrhu upravujete nové právne vzťahy, je potrebné, aby boli aj prechodné ustanovenia, ktoré by riešili a reagovali na tie vaše úpravy, ktorými riešite určité veci, odkedy, čo, ako sa má zmeniť. Takže pokiaľ by sme aj prijali aj pri všetkej dobrej snahe takýto pozmeňujúci návrh, zrejme by nebolo možné ho ani uverejniť v Zbierke zákonov, pretože legislatívnotechnicky nespĺňa náležitosti... (Prerušenie vystúpenia časomierou.)
Paška, Pavol, predseda NR SR (2012-06-19):
Ďakujem. Pani podpredsedníčka Laššáková.
Jurzyca, Eugen, poslanec NR SR (2019-02-01):
Ďakujem pekne za slovo, pán predsedajúci. Dámy a páni dobrý deň. Dovoľte mi, aby som odprezentoval návrh zákona, ktorým sa dopĺňa zákon č. 235/2012 Z. z. o osobitnom odvode z podnikania v regulovaných subjektoch. Návrh predkladajú poslanci za klub strany Sloboda a Solidarita Jana Kiššová, Eugen Jurzyca, Milan Laurenčík, Miroslav Ivan, Anna Zemanová a Radoslav Pavelka. Cieľom tohto návrhu zákona je do zákona zakotviť, že posledným odvodovým obdobím, za ktoré budú regulované osoby povinné osobitný odvod zaplatiť, je mesiac december 2019. V praxi to teda znamená zrušenie tohto odvodu. Ten pôvodný zákon bol prijatý v júli 2012 a bol prijatý predovšetkým za účelom konsolidácie verejných financií. Bola to iná doba než je teraz, žijeme rozpočtovo dobré časy, sme presvedčení, že na takýto zákon dnes nie je dôvod, pretože kým je účinný, tak sa znižuje priestor pre investície v týchto regulovaných subjektoch a vedie to k zvýšeniu cien spotrebiteľov a obmedzuje sa hospodárska súťaž ako niečo, čo v konečnom dôsledku vedie k prospechu pre spotrebiteľa. Obmedzuje sa preto, lebo tak ako medzi sebou súťažia malé podniky, tak súťažia aj veľké podniky a celé odvetvia. Takýmto zákonom sa táto súťaž obmedzuje, a teda dochádza aj k diskriminácii aj celých odvetví, nielen podnikov. Zatiaľ toľko. Ďakujem pekne za pozornosť.
Glváč, Martin, podpredseda NR SR (2018-10-17):
(Zaznievanie gongu.) Vážené panie poslankyne, páni poslanci, pokračujeme v popoludňajšom rokovaní druhého dňa 35. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme, tlač 1074. Vidím, pán minister, pán spravodajca. Nech sa páči, pán poslanec Mihál, máte slovo. (Pokračovanie v rokovaní o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1074.)
Pellegrini, Peter, predseda NR SR (2024-02-08):
Prezentujme sa a hlasujme o bode č. 304 z druhého pozmeňovacieho návrhu poslanca Galka. (Hlasovanie.) Prítomných 131 poslancov, za 16, proti 78, zdržali sa 37. Konštatujem, že sme bod sme neschválili.
P. Hrušovský, podpredseda NR SR: (2001-10-17):
L. Orosz, poslanec: Ďakujem pekne za slovo. Ak dovolíte, tiež niekoľko slov k priebehu rozpravy. Predpokladal som, že bude rozporuplná najmä vo vzťahu k tomu návrhu, ktorý súvisí s navrhovaným spôsobom hlasovania. Dovoľte mi však jednu poznámku k myšlienke pána poslanca Brňáka, že rokovanie o tej časti rokovacieho poriadku, ktorá reaguje na zmenu Ústavy Slovenskej republiky, je predčasné. Dovolím si polemizovať s touto myšlienkou z hľadiska toho, že je v legislatívnom procese zákon o súdnej rade, je v legislatívnom procese návrh zákona o verejnom ochrancovi práv a je len vecou organizácie a koordinácie legislatívneho procesu, aby sa zosúladili obsahovo tieto návrhy. Myslím si, že ak si preštudujeme obsahy jedného, druhého a tretieho návrhu, tak sú synchronizované. Ide o to, aby sme to zabezpečili aj v priebehu legislatívneho procesu. Prirodzene, v rámci druhého čítania je potrebné najprv hlasovať o zákone o súdnej rade a o zákone o verejnom ochrancovi práva a potom reagovať cez rokovací poriadok na to, ako to dopadne. Myslím si, že to sa dá zvládnuť. V tejto súvislosti chcem reagovať aj na vystúpenie pána poslanca Hofbauera, ktorý hovoril o probléme uvedenia novely Ústavy Slovenskej republiky do praxe a spomínal obdobie február až október, že teda to bol čas, ktorý sa mal na toto využiť. Myslím si, že sa intenzívne na to využil, a myslím si, že dokonca kalendárneho roka naozaj budeme môcť povedať takmer na 100 % hotovo. V tejto súvislosti chcem poukázať na to, že ústavu z roku 1992 sa v období do roku 1998 nepodarilo uviesť v celom rozsahu do života. (Reakcia z pléna.) Napríklad chýba ešte stále ústavný zákon o výnimočnom stave, ktorý predpokladala ústava z roku 1992, v platnom znení. Túto blanketovú normu sa zrejme podarí naplniť až v priebehu tohto kalendárneho roka, keď vláda predloží ústavný zákon o bezpečnosti. K tej otázke... (Reakcie poslanca z pléna.)
Verešová, Anna, poslankyňa NR SR (2018-12-03):
Ďakujem za slovo. (Prerušenie vystúpenia predsedajúcim.)
Viskupič, Jozef, poslanec NR SR (2014-09-23):
Áno, nie je úplne márny návrh na spoločný postup a uvidíme, ako sa zachovajú štandardné, tradičné politické strany. Ale jedna poznámka ma zaujala v tom tvojom príhovore, a to je, že aj mňa prekvapuje, že sociálnodemokratická vláda, ktorá v časti svojich predvolebných a hlavne opozičných vystúpení používala taký nástroj, alebo myslím, že to robil sám pán súčasný premiér, keď bol v opozícii, a veľmi rád chodil tak mesačne s nákupným košíkom a porovnával teda roky, že koľko si ľudia mohli dovoliť za, nakúpiť za sto, dvesto korún a koľko si môžu kúpiť za vtedajšej, vtedajšej vlády a kam to teda sa dostalo. Ja by som, možnože to stojí za to, aby sme urobili niečo podobné a nastavili 500-eurový nákup za prvej vlády Roberta Fica a 20-eurový nákup za súčasnej vlády a čo by s tým napríklad urobilo toto zníženie, 10-percentné zníženie dépeháčky. Bol to niekedy využívaný marketingový trik, ale odkedy sú sociálni demokrati vo vláde, tak sa k tomuto návrhu nejako nemajú a potraviny zostávajú v 20-percentnej dépeháčke, dokonca od 1. 1. 2015 si kľudne návrhom jedného z poslancov, ani vládny návrh to nebol, dovolili zachovanie 20-percentnej dépeháčky úplne na všetko. Čiže neklesá na 19 %, ako klesnúť mala. Takže pridávam sa k tomuto a dúfam, že príde k všeobecnej dohode.
Pročko, Jozef, poslanec NR SR (2020-06-04):
Ďakujem, ja sa dotknem, pán poslanec Kmec, jednej veci. A vy ste povedali, že OĽANO vyberá prednostov okresných úradov. Musím vám povedať, že som sa zúčastnil dvoch výberových konaní a bolo tam v komisii, v komisii tam bolo viac ako 12 členov v každej. Čistá katastrofa, prednostovia okresných úradov, čo ste tam nanominovali. Neskutočná, odporná, čistá katastrofa. To, čo sa tam deje, je, je niečo, čo v právnom štáte nemá čo robiť, tí ľudia, keď si sami dajú, tí prednostovia si sami dajú podpisovať podporu, vaši, vaši kandidáti, keď tí ľudia robia veci, ktoré tam nemajú s normálnou slušnosťou nič spoločné, a sú to čisto politickí nominanti, ktorých ste za dva týždne vymenovali, vaša strana, vaša vláda, za dva týždne! Áno, teraz to trošku trvá, pretože naozaj vyberáme, OĽANO sa podieľa na tom, lebo patrí ministerstvo vnútra pod OĽANO, ale máme iné hodnoty, máme, prvá hodnosť je odbornosť, potom je tam morálka, potom je tam naozaj manažérske schopnosti, apolitickosť. A vy ste tam nanominovali, ja vám poviem príklad, Lučenec, predseda SMER-u je v Lučenci, prednosta okresného úradu, a to je všade! To je všade čistá katastrofa! Vy ste nenominovali odborníkov, ale Fico tam našvácal vašich straníckych posluhovačov, ktorí tam robia niečo neskutočné. Niečo neskutočné. A ja na tých dvoch výberových konaniach, to bolo niečo, čo mi tí ľudia tam rozprávali, čo sa deje. Vy ste tak dehonestovali prednostov okresných úradov, že to nie je možné, to nie je možné! (Reakcia z pléna.) Pán Susko, rozprávam k veci! Takže naozaj my chceme a táto vládna koalícia, aby, aby tam boli čestní, slušní a ľudia, ktorí majú morálne hodnoty. Nie skorumpovaní politici, ktorí sú SMER-u vďační za to, že tam môžu byť. (Potlesk.)
Zmajkovičová, Renáta, podpredsedníčka NR SR (2013-05-21):
Ďalší v rozprave vystúpi pán poslanec Hlina.
Hrušovský, Pavol, podpredseda NR SR (2011-09-13):
Hlasujeme o návrhu prerokovať zákon v treťom čítaní. (Hlasovanie.) 148 prítomných, 78 za návrh, 4 proti, 66 sa zdržalo. Návrh sme schválili. Otváram rozpravu v treťom čítaní . Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú a poprosím pani poslankyňu o predloženie návrhu uznesenia k schváleniu zákona ako celku.
Pellegrini, Peter, predseda NR SR (2015-10-06):
Prezentujme sa a hlasujme o návrhu pána spravodajcu prerokovať tento návrh zákona v druhom čítaní. (Hlasovanie.) Prítomných 139 poslancov, za hlasovalo 64, proti boli 2, zdržalo sa 71 poslancov, nehlasovali 2. Tento návrh sme neschválili. Pán poslanec Lukša uvedie hlasovanie o návrhu uznesenia k správe o štátnej politike vo vzťahu k Slovákom žijúcim v zahraničí (tlač 1653). Nech sa páči, pán poslanec. (Hlasovanie o návrhu uznesenia k Správe za rok 2014 o štátnej politike vo vzťahu k Slovákom žijúcim v zahraničí a o poskytnutej štátnej podpore Slovákom žijúcim v zahraničí a návrh programu štátnej politiky vo vzťahu k Slovákom žijúcim v zahraničí na rok 2016 , tlač 1653.)
M. Číž, podpredseda NR SR: (2009-10-29):
(Hlasovanie). Prítomných 128 poslancov, za 66 poslancov, proti 14 poslancov, zdržalo sa 45 poslancov, nehlasovali 3 poslanci. (Potlesk). Konštatujem, že sme schválili vládny návrh novely zákona č. 131/2002 Z. z. o vysokých školách. Ďakujem pani spravodajkyni. Teraz budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov (tlač 1141). Spoločný spravodajca je pán poslanec Ján Čech. Má slovo.
Blanár, Juraj, podpredseda NR SR (2023-06-27):
Po prvýkrát faktická poznámka na obecenstvo, ale nebolo to v rozpore s rokovacím poriadkom. Pán poslanec Kuriak, môžete reagovať na všetky faktické poznámky.
Hrnčiar, Andrej, podpredseda NR SR (2018-05-16):
Prosím, prezentujme sa a hlasujme. (Hlasovanie.) Prítomných 142, za 99, proti nikto, zdržalo sa 42, nehlasoval 1. Konštatujem, že pozmeňujúci návrh sme schválili.
Kollár, Boris, predseda NR SR (2021-12-02):
Ďakujem pekne. Teraz vystúpi v rozprave pán poslanec Pollák, nech sa páči.
Danko, Andrej, predseda NR SR (2016-04-18):
Ďakujem. Pán poslanec Jozef Viskupič.
Grendel, Gábor, podpredseda NR SR (2020-12-04):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Nie, vyhlasujem rozpravu za skončenú. Chce zaujať stanovisko pani navrhovateľka? Nie. Pán spravodajca? Takisto nie. Ďakujem pekne. Prerušujem rokovanie o tomto bode programu. Ďalším bodom je bod 18, pardon, ďalším bodom 18. schôdze je návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov . Návrh vlády je pod tlačou 352. Upozorňujem všetkých kolegov, že ďalším bodom je pokračovanie v prerušenej schôdze alebo rokovania v prerušenej, v prerušenom bode o štátnom rozpočte, takže poslanci, ktorí sú prihlásení do rozpravy k vládnemu návrhu štátneho rozpočtu na budúci rok, tak po tomto bode pána ministra Doležala, ktorý je veľmi krátky, pretože je to len uvedenie skráteného legislatívneho konania, budeme pokračovať v diskusii o štátnom rozpočte. Teraz má slovo pán minister dopravy Andrej Doležal.